בעיות אישיות 
כי מרוב שאהבתי אותך לא יכולתי לומר לך; לא יכולתי לומר לך מרוב שאהבתי אותך; מרוב שאהבתי אותך; עד שבאו ימים אחרים ויכולתי לומר לך; יכולתי לומר לך משום שאהבתי אותך; משום שאהבתי אותך; העצים לבלבו בירוק; והשמש הלכה והשחירה; וככל שאהבתי אותך היא השחירה יותר; רחוקה נכונה לזינוק; כמו זן מסוים של פנתר (באמת רק פנתר היא הזכירה); ואז באנו העירה חבצלת אותי הכירה ובבוקר אותי העירה; ובכל זאת אהבתי אותך; בא האור הסופי וסלק כל ספק; והותיר רק את בית הקולנוע לבן ולוהט בשמש; ומי שיש לו עדיין מה להסתיר בל יראה בשמש; ומי שאוהב בל יעלה אל העיר.; 